שיחה:משמרות כהונה

message: לכותב הערך, שלום
1. קיים דיון במפרשים אודות השאלה האם הסבב בין המשמרות התנהל על פי תאריך קבוע, לפיו מדי ראש חודש ניסן התחילה משמרת יהויריב, או שלא היתה היצמדות לתאריך כלשהו. מאמר בנושא זה התפרסם בספר 'באורך נראה אור', לזכר סגן דני כהן הי"ד, עמ' 59, ואם תרצה - אשלח לך תקציר.
2. אינני רואה טעם בפרשנות כל השמות של המשמרות במובן שלילי. לא הבנתי בדיוק מן הערך מה מקורה של פרשנות זו, אבל גם אם היא קיימת וממקור מוסמך - מסתבר שהכוונה שבעקבות החורבן נדרשו השמות לגנאי, אבל אין הכוונה שזו מהות השם מראשיתו ומובנו הפשוט. בפרט שמבחינה מילולית פעמים רבות הקשר השלילי מאולץ מאד. בקיצור - זה יוצר אווירה שלילית סביב כל עניין הכהנים והמשמרות, "רק רע כל היום", וזאת ללא הצדקה. לדעתי עדיף להשמיט את הטור הזה, ולכל היותר להוסיף משפט: במקור פלוני נדרשו שמות המשמרות לגנאי בעקבות החורבן. בברכה, עזר - שיחה 22:24, 26 בנובמבר 2009 (IST)
replies: text: שלום עזר, אני הוא כותב הערך, לגבי המאמר בספר באורך נראה אור אני מאשר לך להעלות את הדברים לערך, על אף התבנית המבקשת להימנע מכך. לגבי הטור על משמעות השמות, זהו הפירוש המקובל על פיוטו של הקליר ותמצא אותו בכל ספר קינות מבואר. ברכות אריאל פ. שיחה  22:27, 26 בנובמבר 2009 (IST)
replies: text: :שלום, עיינתי בספר הקינות המבואר שלי (עם ביאור קול ברמה, בני ברק תשמ"ט) ומצאתי בהקדמה לפיוט שכתב המחבר כך: "הכוונה של כינוייהם לא מצאנו מקור נאמן לזה, ולכן יש שפירשו בטעם כינוייהם לגנאי על מעשיהם הרעים, וסמך לזה מדברי הירושלמי בתענית פ"ד ה"ה... אמנם אנו פירשנו בדרך המפרשים, שהכינויים הם על שם מקומות מושבותם, שבהם ישבו הכהנים בבית שני..." מכאן שזה לא פירוש המקובל על כל מפרשי הקינות. מלבד זאת, הפירושים השליליים נראים מלאכותיים. למשל משמרת ידעיה - שידע הקב"ה מחשבה רעה שבלבבם. מדוע לא לומר שידעיה זה יודעי ה'? והרי בדר"כ לשון ידיעה מופיע במובן חיובי (כגון, כי מלאה הארץ דעה את ה' כמים לים מכסים).בנילה - שיחה 23:57, 26 בנובמבר 2009 (IST)
replies: text: ::לדאבוננו הכוהנים חטאו ולא ניתן להסתיר זאת, הקליר בחר לתאר זאת בדרך מליצית על פי שמותיהם. פרשני דברי הימים פירשו אחרת, אם אתה חושב שזה מצדיק עוד טור בטבלה, אתה מוזמן להוסיף אותו. ברכות אריאל פ. שיחה  09:45, 27 בנובמבר 2009 (IST)
replies: text: :::העבודה, אין דבר שמעציב אותי יותר בכל דפי ויקיפדיה זולת הטור הלז -שלדעתנו- (לי עזר ובנילה ועוד..) נותנת פנס הבטה (באנגלית "spotlight") שלילי על הכהנים שאינה מוצדקת להיקרא בראש הומיות (וזאת אע"פ שחטאו, וביידיש הפתגם -הובא מבעל התניא- "נישט יעדער אמת דארפט מען שרייען פון דאך").
ועל דא וכגון דא באתי להעיר שמספיק כואב לכהנים על החורבן (ובפרט כהן כמוני שמושקע בבץ של חו"ל) בלי להוסיף פירסום על חטאיהם בריש גלי.
נא אריאל הורידהו, וברכתי על ראש הארי.
משתמש:פרץ הכהן • שיחה • ט"ז בשבט ה'תש"ע • 03:59, 31 בינואר 2010 (IST)

text: 7 שנים אחרי ומסכים לחלוטין. 2000 שנה עומד המקדש בחורבנו ודווקא קינה בת פחות משלש מאות שנה צריכה למצוא את דרכה לטבלה זו? לא סביר. עמית - שיחה 13:17, 8 ביולי 2017 (IDT)
thread_title: אודות הטבלא על שמות משמרות הכהונה (לגנאי)

message: שלום, מה שלומך? אשמח אם תעיר את הערותיך ותאיר את הארותיך. ברכות אריאל פ. שיחה  09:39, 25 בנובמבר 2009 (IST)
צריך לספר שלכל משמר היה את מדף הבגדים שלו בלשכת פנחס המלביש, ולכל משמר היה תא סכינים בבית החליפות וכד' וגם לספר על מירים בת בילגה ממשמר בילגה שקיללה את ה' ולכן משמר בילגה נענש.
בברכה, המקדש בדרך - שיחה 18:40, 25 בנובמבר 2009 (IST)המקדש בדרךבברכה, המקדש בדרך - שיחה 18:40, 25 בנובמבר 2009 (IST)
thread_title:  משיחת משתמש:המקדש בדרך 

message: הכנסתי את הפיסקה על סבב המשמרות. הערה נוספת: העתקת את הפסוקים בצירוף שם ה' במלואו ככתבו. נראה לי שהדבר אינו רצוי: אנשים שימצאו עניין בערך עשויים להדפיס אותו ולאחר מכן להשליך את הדף. בברכה, עזר - שיחה 09:02, 27 בנובמבר 2009 (IST)
replies: text: בדרך כלל אני לא עושה זאת. - טעות של חוסר תשומת לב. ברכות אריאל פ. שיחה  09:24, 27 בנובמבר 2009 (IST)
thread_title:  עוד הערה לאריאל 

message: שיניתי מה שכתבת "על פי רוב השיטות" ל"יש אומרים". העובדה שמצאנו שניים-שלושה ראשונים שאומרים זאת אינה הופכת את הדעה הזו ל"רוב השיטות". הרמב"ם ורוב הראשונים לא הזכירו דבר כזה, ומסתבר שלא סברו כך. אוסיף עוד, שיש קושי הגיוני בשיטה של היצמדות לתאריך: הרי בכל שנה יש 51-56 שבועות (פשוטה או מעוברת), וגם בשלושת הרגלים היה "משמר שזמנו קבוע", כדברי המשנה בסוכה. אם כן, יוצא שארבע-שמונה המשמרות הראשונות עבדו שלוש פעמים בשנה, וזה נוגד את המגמה להשוות לחלוטין את המשמרות, כפי שמפרטת המשנה בסוכה על חלוקת קרבנות החג.
הערה נוספת: בפיסקה המקורית שכתבתי בעניין זה ציינתי לספר 'באורך נראה אור' (עמ' 59, במאמר 'שו"ת בית חשמונאי') שדן בנושא. הסיבה לכך, שמן הציון לבבלי ולירושלמי אין לקורא הממוצע יכולת להסיק משם את המסקנה המתבקשת, אפילו אם יטרח לעיין במקורות אלו. לדעתי רצוי שתחזיר את ההפניה לספר, המפרט את דרך ההוכחה מכל מקור ומקור, אבל אני משאיר את הדבר לשיקולך ולא אעשה זאת בעצמי, עקב נגיעה אישית מסוימת לעניין. עזר - שיחה 01:16, 29 בנובמבר 2009 (IST)
replies: text: לא ביטלתי לחלוטין. הפנייה למאמר, נמצאת בפיסקה לקריאה נוספת.ברכות אריאל פ. שיחה  01:20, 29 בנובמבר 2009 (IST)
replies: text: : סליחה, לא שמתי לב. עזר - שיחה 01:43, 29 בנובמבר 2009 (IST)
replies: text: ::.ברכות אריאל פ. שיחה  01:45, 29 בנובמבר 2009 (IST)
לשיטה הראשונה כתבתם: יש אומרים שסדר תחלופת המשמרות התנהל על פי תאריכים קבועים: בשבת הקרובה לראש חודש ניסן החלה המשמרת הראשונה - יהויריב, את עבודתה, ולאחריה שאר המשמרות אחת אחרי השניה‏[5]. באחד ממדרשי חז"ל משתמע כדעה זו‏[6]. קשה לי להבין לפי שיטה זו מה עשו בשבועות הנותרות, בסוף השנה, בחדש אדר, ובשנה מעוברת הבעיה ב-2 חדשי אדר, באותן שבועות יתרות על 48 השבועות בהן שמשו בתורנות כל המשמרות ב-2 מחזורים. האם שוב התחילו מההתחלה, עד כמה שהספיקו, וכפי שהבין עזר, הכותב העליון, ובשבת לפני ר"ח ניסן שוב התחילו מההתחלה? ברם, אולי ניתן להציע שלפי שיטה זו ערכו הגרלה על שבועות העודף. וצ"ע. בברכה, שאלתיאל 77.126.94.16 00:50, 29 בדצמבר 2015 (IST)

text: מקור השיטה הוא בתשובת רב האי גאון המובאת באוצר הגאונים בסוף מסכת סוכה ושם כותב שלא היה משמר ברגלים שזה נוגד את דברי המשנה. יוסף יצחק - שיחה 17:46, 4 באפריל 2019 (IDT)
thread_title: עוד על סדר המשמרות והקשר לתאריך

message: הואיל והמשמרות נקבעו עוד טרם בניין המקדש (ואז שירתו אך ד' או ח' משמרות בלבד), יוצדק לקרוא לדף "משמרות כהונה" סתם.  ואמר הכהן--פרץ הכהן • שיחה •הידעת, אסור לאכול בשר בקר מבהמה טרם הרמת מתנותיה?• ט"ו בכסלו ה'תשע"א • 19:30, 21 בנובמבר 2010 (IST)
thread_title: שינוי שם הדף

message: אני הוספתי קטע עם מידע רחב לערך משמרות כהונה ולערך על לוי ומישהו הוריד אפשר לדעת מדוע? 79.181.224.125 10:15, 11 באוקטובר 2012 (IST)
thread_title:  משוב מ-11 באוקטובר 2012 

message: אינני מבין כיצד אין כל התייחסות בכל הערך הגדול והיפה הזה לפתרון בעיית מנין בתי האב בכל משמר - שאלת מיליון הדולר - ששה או שבעה בתי אב??? בברכה, שאלתיאל77.126.94.16 01:03, 29 בדצמבר 2015 (IST)
replies: text: משתמש:ביקורת ומשתמש:מי-נהר, האם תוכלו להתייחס לנושא שהועלה כאן? תודה חנה Hanay • שיחה • מיזם אוניברסיטת חיפה כבר שנה רביעית 16:06, 29 בדצמבר 2015 (IST)
replies: text: :בערך אין בכלל התייחסות לשאלת החלוקה הפנימית לבתי אב. אני שמח שאתה מתמחר שאלה עיונית-תלמודית במיליון דולר, אוכל להתעשר בקלות... לגופם של דברים, השאלה אינה מוכרחת המציאות, כי לא מדובר במציאות גנאלוגית אלא בחלוקה שרירותית לבתי אב, כך שניתן להניח גם חלוקה כזו וגם כזו. אין לי כח להתעמק ברמה של לכתוב את זה בערך, אבל כעזרה ראשונה ארשום לך מראי מקום עיקריים: מפשטות דבריו של חזקיה במנחות קז: חולקה כל משמרת לששה, ובשבת היו כולם שותפים זהים. כך סבר רש"י על אתר ובמקומות נוספים (פסחים נז. ויבמות קא.) וכך נוקט גם המפרש של מסכת תמיד. אולם רבי עובדיה מברטנורא בפירושו למסכת מידות א:ח ורש"י בפירושו (שאלת יחוסו של הפירוש לרש"י כבר נדונה) לתענית טו: ד"ה אנשי נקטו שהחלוקה הייתה לשבעה בתי אב. (אך ריבב"ן על אתר שם בקובץ שיטות קמאי חולק). להרחבה בנושא זה, ראה עוד: שו"ת חת"ם סופר אורח חיים ח"א סי' ר', מדבריו עולה שדעת חזקיה היא דעת יחיד בשל סברא מסויימת שלו, ולמעשה לדעת שאר התנאים החלוקה היא לשבעה בתי אבות. זה בקליפת אגוז, אם תוכל ללוש את המידע ולעבד אותו למשהו אנציקלופדי תבורך. ביקורת - שיחה 16:37, 29 בדצמבר 2015 (IST)
replies: text: ::חזקיה דבר על עורות של עולות נדבה שלא קרבים בשבת, בירושלמי תענית פרק ד הלכה ב מוכח שהיה בית אב נפרד בשבת. יוסף יצחק - שיחה 17:32, 4 באפריל 2019 (IDT)

text: ::מכיון שהוזכר ראש בית אב הוספתי את נושא החלוקה לבתי אב. יוסף יצחק - שיחה 04:51, 7 באפריל 2019 (IDT)
thread_title:  ששה או שבעה בתי אב ??? 

message: לענ"ד כל הטבלה הזו מיותרת. לדאבון נפשנו אין לה כל משמעות מעשית בינתים (לכנצטרך, בב"א, אפשר יהיה להחזירה בקלות), והיא רק מייצגת מנהג שנהג בקהילות ארץ ישראל להמשיך למנות איזה משמר היה אמור לעבוד בשבוע זה ולציינו. אתייג גם את  ואת  שהוסיף את הטבלה. נחמה קרובה לבוא, בן עדריאל • שיחה • י"ג באב ה'תשע"ט  18:58, 13 באוגוסט 2019 (IDT)
replies: text: כנראה שהתיוג לא פעל כראוי, מנסה שנית: , . בן עדריאל • שיחה • ג' באלול ה'תשע"ט  13:13, 3 בספטמבר 2019 (IDT)

text: אי אפשר לתייג את בעלי הידע ביהדות, זה יותר מדי אנשים. מתייג את  וdavid7031 • שיחה • ג' באלול ה'תשע"ט • 15:29, 3 בספטמבר 2019 (IDT)
replies: text: :הטבלה כנראה לא נכונה, משום שהיא מבוססת על מחזור של 48 שבועות, בעוד בשנה יש יותר (תלוי בקביעת הלוח, אבל לפחות 52). מכיוון שכך, אני ממליץ על הסרתה.--Nahum - שיחה 17:53, 3 בספטמבר 2019 (IDT)
replies: text: ::Nahum, "מכמה מקורות בתלמוד הבבלי והירושלמי מוכח שסבב המשמרות התנהל באקראי, וללא כל היצמדות לתאריך קבוע." יוסף יצחק-שיחה, ז' באלול ה'תשע"ט. 02:34, 7 בספטמבר 2019 (IDT)
replies: text: ::::זו עוד סיבה לתמוך בהסרת הטבלה.--Nahum - שיחה 11:02, 8 בספטמבר 2019 (IDT)
replies: text: :::::Nahum, למה סיבה להסיר? זה בדיוק מה שהטבלה מציגה. יוסף יצחק-שיחה, י"ג באלול ה'תשע"ט. 06:50, 13 בספטמבר 2019 (IDT)
replies: text: ::::::לא, זה לא מה שהטבלה מציגה. הטבלה מציגה מצג שווא, כאילו ניתן לחשב באיזה שבוע תשרת כל משמרת, במחזור של 48 שבועות.--Nahum - שיחה 06:57, 13 בספטמבר 2019 (IDT)
replies: text: :::::::Nahum, המחזור הוא של 24 והוא אכן ניתן לחישוב. יוסף יצחק-שיחה, י"ג באלול ה'תשע"ט. 07:15, 13 בספטמבר 2019 (IDT)
replies: text: ::::::::אבל בשנה יש יותר מ-48 שבועות. הטבלה מתבססת על חישוב של שנה בת 48 שבועות. היא התחילה באופן שרירותי בתאריך כלשהו וממשיכה משם והלאה במחזור בן 24 שבועות, דבר שאין לו כל שחר.--Nahum - שיחה 07:18, 13 בספטמבר 2019 (IDT)
replies: text: :::::::::Nahum, הטבלה מתבססת על הגמרא () שבית המקדש חרב בתשעה באב מוצאי שבת ומוצאי שביעית במשמרתו של יהויריב. יוסף יצחק-שיחה, י"ג באלול ה'תשע"ט. 07:25, 13 בספטמבר 2019 (IDT)

text: יוסף יצחק, העניין הוא שמאז החורבן לא שירתו המשמרות והרצף נפסק גם לשיטה זו, לפיכך יש להתחיל את המחזור החדש לאחר בניין המקדש בב"א. לא ניתן להסתמך על שיטה שמחשבת רצף מזמן בית שני בעוד הרצף עצמו בפועל נקטע.--Nahum - שיחה 07:44, 13 בספטמבר 2019 (IDT)
replies: text: :Nahum, "כל כהן שמכיר משמרתו ומשמרת בית אב שלו ויודע שבתי אבותיו קבועין שם אסור לשתות יין כל אותו היום מכיר משמרתו ואין מכיר משמרת בית אב שלו ויודע שבתי אבותיו קבועין שם אסור לשתות יין כל אותה שבת" (). זאת אומרת שמחזור המשמרות נמשך גם כיום. יוסף יצחק-שיחה, י"ג באלול ה'תשע"ט. 07:48, 13 בספטמבר 2019 (IDT)
replies: text: ::המפף. השתכנעתי. משכך, אני מסיר את התנגדותי.--Nahum - שיחה 07:52, 13 בספטמבר 2019 (IDT)
replies: text: :::הוספתי את הסברו של יוסף יצחק בגוף הערך, כדי שיהיה ברור מדוע מוצגת טבלה לזמננו, אבל יש לי שאלה: האם יש בין הכהנים החיים כיום שמכיר את משמרתו? דוד שי - שיחה 17:09, 22 במאי 2021 (IDT)
replies: text: ::::משפחת מגורי לדוגמא. יוסף יצחק-שיחה, י"א בסיוון ה'תשפ"א. 17:19, 22 במאי 2021 (IDT)
replies: text: :::::ובכל זאת נראה לי שהטבלה המפרטת את זמני המשמרות בימינו, עם כל הקסם התכנותי שבה, מיותרת. משפחת מגורי כהן תדע גם בלעדיה מתי לא לשתות יין.  מה דעתכם? דוד שי - שיחה 21:17, 22 במאי 2021 (IDT)
replies: text: ::::::אני מסכים שאפשר להסירה, אין בה תועלת לערך. דרדק • שיחה • י"ב בסיוון ה'תשפ"א • 21:22, 22 במאי 2021 (IDT)
replies: text: :::::::מסכים עם דויד שי ודרדק צורייה בן הרא"ש (שיחה, תרומות) - י"ב בסיוון ה'תשפ"א 21:58, 22 במאי 2021 (IDT)
לע"ע הסתרתי את הטבלה כברירת מחדל. לדעתי כעת הטבלה אינו מפריעה. מה דעתכם?
נ.ב. אם מישהו יכול לסדר יותר טוב, תבוא עליו הברכה. בברכה בן-ימין - שיחה 22:55, 22 במאי 2021 (IDT)

text: הקדמתני. לדעתי זה פתרון טוב. --שמש מרפא - שיחה 23:29, 22 במאי 2021 (IDT)
replies: text: :פתרון מעולה. קובץ על יד • שיחה •  22:33, 24 במאי 2021 (IDT)
thread_title:  תורנות המשמרות 

message: יוסף יצחק, השתמשת בערך בתבנית במרחב האישי, דבר שאינו מקובל. אם תוכל להעביר את התבנית (ואת התבנית הנוספת שמשמשת את התבנית) למרחב התבניות, תודה. שמש מרפא - שיחה 11:05, 20 במאי 2021 (IDT)
replies: text: התבנית לא משמשת במרחב הערכים אז החלפתי בקוד יוסף יצחק-שיחה, ט' בסיוון ה'תשפ"א. 11:48, 20 במאי 2021 (IDT)
replies: text: :עכשיו היא לא משמשת... תודה.--שמש מרפא - שיחה 12:11, 20 במאי 2021 (IDT)--שמש מרפא - שיחה 12:11, 20 במאי 2021 (IDT)
thread_title:  תבנית במרחב האישי 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://aranne5.bgu.ac.il/others/EtsionYaakov31977.pdf נמצא כקישור שבור. מומלץ להוסיף https://web.archive.org/web/20220621164149/http://aranne5.bgu.ac.il/others/EtsionYaakov31977.pdf לכתובת המקורית.
*http://aranne5.bgu.ac.il/others/EtsionYaakov31977.pdf נמצא כקישור שבור. מומלץ להוסיף https://web.archive.org/web/20220621164149/http://aranne5.bgu.ac.il/others/EtsionYaakov31977.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 10:20, 13 במרץ 2023 (IST)
thread_title:  נמצאו קישורים חיצוניים שצריכים תיקון (מרץ 2023)